Държавен вестник, бр. 47, 2011 г., стр. 45

БРОЙ  47	
Д Ъ Р Ж А В Е Н  В Е С Т Н И К 	
СТР.  45  
1803 от 29.10.2009 г., Заповед № РД-09-621 от 
18.05.2010 г.) с придобиване на четвърта степен 
на професионална квалификация входящото 
минимално образователно равнище е завършено 
средно образование.
1.2. Изисквания за входящо квалификационно 
равнище или професионален опит
За обучение по професията „Сержант (Стар­
шина за Военноморските сили) – админи­
стратор“ с придобиване на четвърта степен 
на професионална квалификация се изисква 
кандидатите за обучение (войници и матроси) 
да имат прослужени три години военна служба 
съгласно чл. 238, ал. 2 от Закона за отбраната 
и въоръжените сили на Република България 
(обн., ДВ, бр. 35 от 2009 г.; изм., бр. 74, 82, 93 
и 99 от 2009 г. и бр. 16 от 2010 г.) във връзка 
с чл. 116, ал. 1 от Правилника за прилагане 
на Закона за отбраната и въоръжените сили 
на Република България (ДВ, бр. 25 от 2010 г.). 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Сержантът (Старшината за Военноморски­
те сили) – администратор, може да работи в 
поделенията на Българската армия и в други 
военизирани структури (формирования) за нуж­
дите на въоръжените сили, както и в съставите 
на многонационални екипи в страната и извън 
нея, да извършва дейности в областта на доку­
менталното обслужване и всичко, свързано с 
изготвянето, оформянето, отчета и съхранението 
на документите. В своята работа той се ръководи 
от: Закона за отбраната и въоръжените сили на 
Република България и правилника за неговото 
прилагане, Закона за защита на класифицира­
ната информация и правилника за неговото 
прилагане, Инструкцията за военнопревозните 
документи, Кодекса на труда, заповедите, раз­
порежданията и указанията на по-горестоящите 
в йерархията командири, свързани с отчета на 
личния състав и регламентиращи дейността на 
отделите, отделенията, службите, канцелариите 
и регистратурите за класифицирана и некласи­
фицирана информация.
Сержантът (Старшината за Военноморските 
сили) – администратор: 
 – организира и ръководи дейността на по­
верената му регистратура и канцелария;
 – разпределя задачите, контролира дей­
ността и обучава подчинения му личен състав;
 – приема, обработва, съхранява и изпраща 
документи, спазвайки определените нормативни 
документи, заповеди и разпореждания, регла­
ментиращи дейността на отделите, отделенията, 
службите, канцелариите и регистратурите;
 – изготвя и оформя документи (заповеди, 
разпореждания, докладни записки, писма, от­
чети и др.);
 – спазва военно-професионалната и коле­
гиалната етика в ежедневната си работа и не 
допуска нарушаване на правата и накърняване 
на личното достойнство на подчинения му 
личен състав;
 – спазва правилата за здравословни и 
безопасни условия на труд и за опазване на 
околната среда при изпълнение на служебните 
си задължения в мирновременна обстановка.
Сержантът (Старшината за Военноморските 
сили) – администратор, е отговорен за:
 – правилното организиране и ръководене 
на дейността на поверената му регистратура 
(служба, канцелария и др.);
 – приемането, обработването, съхранява­
нето и изпращането на документи; 
 – изготвянето и оформянето на определе­
ните документи;
 – правилната експлоатация, обслужването 
и грижливото съхранение на повереното му 
имущество и техника, както и поддържането 
на използваната учебно-материална база;
 – сигурността и опазването на живота и 
здравето на своите подчинени при изпълнение 
на функционалните им задължения. 
При упражняване на професията се изис­
ква той да притежава умения за пренагласа 
(работа при променящи се задачи и условия), 
издръжливост при изпълнение на еднообразни 
рутинни дейности; умения за бързо, адекватно 
и отговорно вземане на решения, концентрация 
на вниманието и наблюдателност; съобрази­
телност, гъвкавост и способност за планиране 
и организиране на дейности; издръжливост на 
напрегната работа и стрес; умения за устно и 
писмено изразяване; готовност и умение както 
за самостоятелна работа, така и за работа в 
екип; дисциплинираност (готовност за точно и 
прецизно спазване на инструкции, указания и 
изисквания); умение за работа с хора; органи­
зиране на колективна трудова дейност; упраж­
няване на контрол и оценяване на дейността 
на други хора; умения за справяне с критични 
ситуации; спазване на обноските, част от во­
енно-професионалната етика и поддържане 
на външен вид, отговарящ на изискванията за 
всички военнослужещи.
Нормалната дневна продължителност на 
служебното време е 8 часа, като при дежурство 
и провеждане на денонощни полеви занятия 
продължителността може да достигне до 24 
часа. При даване на дежурства, участие във 
военни учения, мобилизации, задгранични ми­
сии и други се налага сержантът (старшината) 
да работи и в почивните, и в празничните дни. 
При изпълнение на функционалните си 
задължения работи на закрито в помещения 
и канцеларии. При участие в учебния процес 
съгласно програмата за теоретично обучение